Uddrag af Risikostyring – Eksempel

*Det følgende er kun et uddrag af en virkelig risikovurdering til inspiration.*

Risikostyring er en disciplin, der identificerer, adresserer og begrænser risikoelementer, før de bliver en trussel. På det mest basale niveau kan begrebet risiko i udvikling af software, anskues som at bestå af to sammenhængende egenskaber: Uvished og skade. Der er en større eller mindre chance for at risikoen ikke indfinder sig, men hvis den manifesterer sig, har den en bestemt negativ påvirkning af projektet. Hvis vi er i stand til at kvantificere både sandsynlighed og skade, kan vi præcisere, hvor vi skal være særligt opmærksomme.

Generelle risikofaktorer er vigtige, men projektspecifikke risikofaktorer er almindeligvis dem, der skaber de største problemer.

Næste afsnit har jeg foretaget en risikoanalyse, og metoden er inspireret af Barry W. Boehms arbejde (Boehm,1989)

Risikoanalyse

|  |  |  |  |  |  |  |
| --- | --- | --- | --- | --- | --- | --- |
|  | **Hvad kan gå galt?** | **K** | **S** | **K x S** | **Forebyggende handlinger** | **Afbødende handlinger** |
| 2 | Manglende adgang til kundens ressourcepersoner | 4 | 1 | 4 | Klare aftaler med kundens beslutningstagere | Lad skolens ledere udpege en afløser eller afsæt tid til den nuværende ressourceperson |
| 13 | Fejlestimering af tid og ressourcer. Da projektet er pionerarbejde, kan det være vanskeligt at estimere. | 2 | 5 | 10 | Lade flere om at estimere eller reviewe estimater. Lave små protyper og forsøg tidligt i forløbet. | Justere planer og lære af erfaringerne undervejs. |
| 14 | Uventet indblanding af interessenter undervejs, som påvirker processen negativt. Specielt beslutningstagere. Jvf afsnit om interessentanalyse. Her taler vi om “de grå eminencer”. | ? | 3 | ? | Forventnings- afstemning, så kunden er klar over at projektet først og fremmest er en hovedopgave og sekundært udviklingen af et produkt til undervisning i folkeskolen. | Gå i dialog med de indblandede parter og få klargjort prioriteter og vurderet relevansen af indblandingen. |
| 15 | Modstand hos de berørte af projektet med ringe magt. Jvf. afsnit om interssentanalyse. Her taler vi om projektets “gidsler” | 5 | 2 | 10 | Medinddragelse i projektet i videst muligt omfang fra starten, så ikke projektet bliver trukket ned over hovedet på dem. | Medindflydelse. |

|  |  |
| --- | --- |
| K: | Konsekvens for projektet hvis problemet opstår fra 1-5, hvor 1 er lav og 5 er højest. |
| S: | Sandsynlighed for at et problem opstår fra 1-5, hvor 1 er lav og 5 er højest. |
| K x S: | Risikotal. Produktet af K og S. Det indikerer hvor stor en risiko er, og anvendes til at prioritere indsatser. |

Ad 14) Hvis indblanding sker undervejs kan konsekvenserne være store eller små. Lige fra at projektet bliver lukket ned, fordi ledelsen ikke vil give tid til lærerne til at kolleger, eller ledere vil have lidt indflydelse på projektet.

De kritiske risici

Jeg har vurderet at risici med risikotal på 10, eller derover er kritiske, og kræver ekstra opmærksomhed og forebyggelse. De er markeret med rød baggrund i skemaet ovenfor.

De fleste kritiske risici har en menneskelig faktor, og flere af dem, vil jeg mene, er fremadrettede. Dvs. i forbindelse med overlevering af projektet så viden ikke går tabt, og at sikre, at lærerne har de fornødne kompetencer til god anvendelse af produktet. I startfasen vil vi have særligt fokus på at udvælge de som er betegnet “Gidsler” i interessentanalysen tidligere i rapporten, og sørge for at de blive inddraget i videst muligt omfang.

Hvad angår de øvrige risici, så har jeg i projektforløbet også haft fokus på dem. Specielt ved valg af teknologi har jeg taget højde for prisniveauer, kvalitet af hardwarekomponenter og udbud. Ligeledes har jeg gjort meget ud af at forventningsafstemme med kunden og haft en løbende dialog i form af fysiske møder og mailkommunikation.